Vatikaani on joutunut vetämään myynnistä 6 200 paavi Fransiscuksen kunniaksi lyötyä muistomitalia. Syynä poisvetoon on nolo kirjoitusvirhe.

Jeesuksen nimi on kirjoitettu mitalin latinankieliseen tekstiin vahingossa väärin. Italian rahapajan lyömässä mitalissa lukee Lesus.

Virhe huomattiin pian sen jälkeen, kun kultaiset, hopeiset ja pronssiset mitalit tulivat myyntiin tiistaina ja mitalien myynti lopetettiin välittömästi. Neljä kappaletta oli kuitenkin ehditty jo myydä, ja niistä tullee arvokkaita keräilyharvinaisuuksia.